Akilles kaatoi HC HIK:n selvin numeroin – Käsipallon SM-liiga
Akilles kaatoi HC HIK:n selvin numeroin
Akilleksen ja HC HIK:n välinen SM-liigakarsintaottelu lauantaina Porvoossa kulki kauttaaltaan isäntien merkeissä ja lopputuloksena oli selkeä kotivoitto.
Akilles nykäisi viiden maalin johdon jo ensimmäisen kymmenminuuttisen aikana, eikä HIK neljää maalia lähempänä tämän jälkeen käynytkään. Akilles sen sijaan kasvatti eroa tasaisesti ja johti tauolla jo kymmenellä maalilla.
Toinen jakso oli sitten melkoista maalijuhlaa. Voittajasta ei suurta epäselvyyttä ollut Akilleksen pitäessä johtonsa vähintään kymmenessä maalissa ja lopulta voittomarginaaliksi jäi 13 osumaa.
Akilleksen päävalmentaja Marko Niemi oli omiensa esitykseen kaikkineen tyytyväinen.
– Tehtiin niin kuin sovittiin, puolustettiin tiukasti, nopeat hyökkäykset ja hyvä maalivahtipeli, Niemi luetteli ratkaisun avaimia.
Akilles – HC HIK 41-28 (19-9)
Akilles: Daniel Lång 10, Thomas Åkermarck 7, Sergiy Shevchenko 6, Christian Lindblad 4, Ric Liljendal 4, Ilja Pjatakov 2, Henrik Mattsson 2, Robert Holmberg 2, Jasper Wahlström 1, Henrik Salin 1, Leo Narinen 1, Wilmer Malmsten 1
HC HIK: Robert Bäckman 8, Anton Rejström 7, Mathias Sandblom 5, John Winberg 4, Francesco Lodato 2, Roy Lindqvist 1, Fredrik Häggroth 1
Akilles: Ilja Pjatakov 2 x 2 min
HC HIK: Francesco Lodato 3 x 2 min, sulkeminen 3 ulosajon takia, John Winberg 2 x 2 min, Robert Bäckman 2 x 2 min, Roy Lindqvist 1 x 2 min
Avainsanat: Akilles, HC HIK
https://msm.finnhandball.net/wp-content/uploads/sites/5/2019/03/Pallokuvitus_1819d.gif 328 711 tbrmedia https://msm.finnhandball.net/wp-content/uploads/sites/5/2016/09/header-liiga-500.png tbrmedia2019-03-30 16:52:182019-03-30 17:05:08Akilles kaatoi HC HIK:n selvin numeroin
ÅIFK puristi voiton HIFK:sta SIF haki pisteet Atlas Vantaalta